Z A P I S N I K
40. sjednice Vijeća Mjesnog odbora “Nadbiskup Antun Bauer“
održane dana 30. srpnja 2024. g. s početkom u 20.30 sati  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Marina Bauer, Bojana Ivanišević, Zlatan Krajina,  Ante Barišić i Goranka Tropčić Zekan.
Predsjednica Vijeća Mjesnog odbora pozdravlja sve prisutne i konstatira da su prisutni svi  članovi/članice Vijeća, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 39. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 39. sjednice Vijeća Mjesnog odbora.
Predsjednica Vijeća otvara raspravu o Dnevnom redu 40. sjednice Vijeća Mjesnog odbora, te predlaže dopunu dnevnog reda, što članovi Vijeća jednoglasno prihvaćaju i donose sljedeći:
                                                                 DNEVNI  RED
1. [bookmark: _Hlk161991580]Prijedlog Zaključka o asfalterskom programu Malih komunalnih akcija Vijeća Mjesnog odbora „Nadbiskup Antun Bauer“-donošenje

2. Godišnji izvještaj o izvršenju financijskog plana Mjesnog odbora ''Nadbiskup Antun Bauer'' za 2023. -donošenje

3. Nacrt prijedloga Zaključka po zonama i blokovima-mišljenje , traži se

4. Pitanja, prijedlozi i razno

Ad 1. Prijedlog Zaključka o asfalterskom programu Malih komunalnih akcija Vijeća jesnog odbora „Nadbiskup Antun Bauer“-donošenje
Članovi vijeća raspravljali su dostavljenim materijalima, te su nakon kraće rasprave jednoglasno donijeli slijedeći:
ZAKLJUČAK
o asfalterskom programu Malih komunalnih akcija Vijeća mjesnog odbora „Nadbiskup Antun Bauer“ za 2024.

I.    Vijeće Mjesnog odbora „Nadbiskup Antun Bauer“ preusmjeriti će sredstva iz asfalterski program za potrebe Mjesnog odbora „Pavao Šubić“, Martićeva ulica, sjeverna strana uz tržnicu, od Šubićeve do Tuškanove (južni ulaz u tržnicu)
II.    Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.


Ad. 2. 	Godišnji izvještaj o izvršenju financijskog plana Mjesnog odbora ''Nadbiskup Antun Bauer'' za 2023. -donošenje

Članovi vijeća raspravljali su o Godišnjem izvještaju o izvršenju financijskog plana, te su nakon kraće rasprave jednoglasno dali usvojili isti.


Na temelju članka 99. stavka 1., točke 2. Statuta Grada Zagreba (Službeni glasnik Grada Zagreba 23/16, 2/18,23/18, 3/20, 3/21, 11/21 pročišćen tekst  i 16/22) , Financijskog plana Gradske četvrti Donji grad za  2023.(Službeni glasnik Grada Zagreba 5/23 26/23 i 8/24 ) i članka  28. Poslovnika o radu Vijeća Mjesnog odbora ''Nadbiskup Antun Bauer'', Vijeće Mjesnog odbora ''Nadbiskup Antun Bauer'' na 40. sjednici, 30.srpnja 2024., donijelo je

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Nadbiskup Antun Bauer'' za 2023.

Članak 1. 
Godišnji izvještaj o izvršenju Financijskog plana Mjesnog odbora ''Nadbiskup Antun Bauer'' za 2023. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	 
	RASHODI
	35.290,00
	35.290,00
	33.802,31
	95,78

	3
	RASHODI POSLOVANJA
	35.290,00
	35.290,00
	33.802,31
	95,78

	32
	Materijalni rashodi
	35.290,00
	35.290,00
	33.802,31
	95,78

	323
	Rashodi za usluge
	25.080,00
	25.080,00
	25.011,13
	99,73

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	25.080,00
	25.080,00
	25.011,13
	99,73

	 
	ODRŽAVANJE JAVNIH POVRŠINA
	8.830,00
	8.830,00
	8.761,13
	99,22

	 
	ODRŽAVANJE NERAZVRSTANIH CESTA
	16.250,00
	16.250,00
	16.250,00
	100,00

	329
	Ostali nespomenuti rashodi poslovanja
	10.210,00
	10.210,00
	8.791,19
	86,10

	3291
	Naknade za rad predstavničkih i izvršnih tijela, povjerenstava i slično
	9.560,00
	9.560,00
	8.791,19
	91,96

	3299
	Ostali nespomenuti rashodi poslovanja
	650,00
	650,00
	0,00
	0,00



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora ''Nadbiskup 
Antun Bauer“
 


Ad. 3. 	Nacrt prijedloga Zaključka po zonama i blokovima-mišljenje , traži se

Članovi vijeća raspravljali su dostavljenim materijalima vezano za nacrt prijedloga Zaključka po zonama i blokovima, te su nakon duže rasprave dali negativno mišljenje s četiri glasa protiv i jednim suzdržanim na nacrt prijedloga. 

ZAKLJUČAK

O nacrtu prijedloga Zaključka po zonama i blokovima
      1.      Vijeće Mjesnog odbora „Nadbiskup Antun Bauer“   daje negativno mišljenje o nacrtu prijedloga Zaključka po zonama i blokovima

2.       Ovaj se zaključak dostavlja Vijeću Gradske četvrti Donji grad.
 


Glavni argument većine članova vijeća bio je da građani s područja našeg mjesnog odbora neće dobiti baš ništa dobroga s tom odlukom, naprotiv, da će im kvaliteta življenja biti narušena. Jer na području našeg mjesnog odbora kronično nedostaje parkirnih mjesta i to podjednako u svim dijelovima dana uključivo i tijekom noći, pa je zaključeno da nova regulacija parkiranja neće biti od pomoći, već naprotiv. Jer stanovnici našeg mjesnog odbora koji stanuju u rubnim područjima će imati znatno veći problem s parkiranjem nego sada. Primjer za to su stanovnici koji stanuju u Vlaškoj ulici ili u Ratkajevom prolazu, a koji redovno parkiraju svoja vozila u Vončininoj ulici koja ima veliki broj parkirališnih mjesta. Ukoliko se usvoji prijedlog nove odluke, to im neće moći biti moguće jer se Vončinina ulica nalazi u žutoj zoni 2B, pa će biti prisiljeni tražiti parking unutar zone 6 što je često zaista problem. 
Članovi vijeća smatraju da je potrebno napraviti reviziju svih parkirnih mjesta rezerviranih za tvrtke i institucije, kao i onih rezerviranih za potrebe osoba s invaliditetom, obzirom da ta parkirana mjesta uglavnom stoje prazna. Isto tako smatraju problematičnima sva rezervirana parkirališna mjesta, neovisno radi li se o udrugama, institucijama ili trgovačkim društvima. Članovi vijeća smatraju nedopustivim da brojne udruge imaju rezervirano jedno ili više mjesta ispred ili u okolici dodijeljenih im prostora, te su mišljenja da sva takva mjesta treba ukinuti. Međutim pitanje je i velikog broja parkirališnih mjesta koje zauzimaju pojedine institucije na području Donjeg grada, a ne samo našeg Mjesnog odbora, obzirom da su stanovnici prisiljeni tražiti parkirališno mjesto u dosta velikom radijusu od svoje adrese.

[bookmark: _Hlk174361503]


Ad. 4. 	Pitanja, prijedlozi i razno

Nije bilo pitanja ni prijedloga.


Sjednica je završila u 21.30 sati.
Zapisnik vodila: Goranka Tropčić Zekan

KLASA:  024-08/24-003/1568
URBROJ: 251-13-11-1/007-24-02


Zagreb, 30. srpnja 2024.

                                                                                          PREDSJEDNICA VIJEĆA
MJESNOG ODBORA
„NADBISKUP ANTUN BAUER“

[bookmark: _GoBack]Goranka Tropčić Zekan, v.r. 
